*Aparatul de specialitate al Primarului*

*Direcția Economică*

*Serviciul Fond Funciar și Legile Proprietății*

Nr. 4410/ 21.01.2021

**RAPORT DE SPECIALITATE**

Privind aprobarea valorificării masei lemnoase fasonate, parte din producția anului 2020, provenită din fondul forestier proprietate publică a municipiului Satu Mare, administrată de Ocolul Silvic Satu Mare

 Direcția Silvică Satu Mare – Ocolul Silvic Satu Mare, administrator al fondului forestier proprietate publică a municipiului Satu Mare situat pe raza UAT Satu Mare si a UAT Viile Satu Mare, a depus o cerere înregistrată la Primăria municipiului Satu Mare cu nr. 1088/08.01.2021 prin care solicită: analizarea și aprobarea prețurilor de valorificare pentru anul 2021 a masei lemnoase provenite din partizile 1651950 Ig; 1673123 Ig; 1651957 Extraordinara, stabilite în condiții de piață, în funcție de specie sau grupa de specii, gradul de accesibilitate, sortiment, natura de produs, gradul de accesibilitate și modul de valorificare.

 Aceste partizi au fost aprobate pentru recoltare prin HCL nr. 118/30.07.2020 iar în urma recoltării au rezultat următoarele cantități de buștean pentru valorificare prin licitație deschisă cu strigare:

 > 9,5 mc bustean gater, masă lemnoasă fasonată la drum auto – partida 1651950 Ig;

 > 5.3 mc bustean gater, masă lemnoasă fasonată la drum auto – partida 1673123 Ig;

 > 60 mc buștean gater, masă lemnoasă fasonată la drum auto – partida 1651957 Extraordinară. Administratorul a întocmit fundamentarea de preț raportându-se la specie și gradul de accesibilitate în parchet conform APV nr. 1673123 – SM – 468, APV nr. 1651950 – SM – 468, APV – SM – 1651957.

 Din APV-urile anexate în copie, în vederea susținerii cererii, au rezultat următoarele prețuri:

* 9,5 mc bustean gater, la un preț de 385 lei/mc – partida 1651950 Ig;
* 5.3 mc bustean gater, la un preț de 380 lei/mc – partida 1673123 Ig;
* 60 mc buștean gater, la un preț de 450 lei/mc – partida 1651957 Extraordinară.

 Prin coroborarea prevederilor art. 1 lit (q), art. 4 alin (1), art. 6 alin (1) lit “e” precum și ale art. 20 alin (5), (6) din H.G. nr. 715/2017 pentru aprobarea Regulamentului de valorificare a masei lemnoase din fondul forestier proprietate publică, cu modificările și completările ulterioare, apreciem îndreptățită solicitarea Ocolului Silvic Satu Mare, motiv pentru care propunem deliberativului aprobarea proiectului de hotărâre care are ca obiect “aprobarea valorificării masei lemnoase fasonate, parte din producția anului 2020, provenită din fondul forestier proprietate publică a municipiului Satu Mare, administrată de Ocolul Silvic Satu Mare.”.

 Director Executiv Şef Serviciu Fond Funciar și Legile Proprietății

 Ursu Lucia Ziman Doina